Șeful AEP, despre o postare pro-Călin Georgescu a soției: „Poate să aibă simpatii, inclusiv politice. Nu am reușit să vorbesc cu ea”
Șeful AEP, Toni Greblă, a reacționat, joi seară la Digi24, la o postare a soției sale, Mihaela Greblă, de pe Facebook, din data de 26 noiembrie, prin care distribuia un videoclip cu Călin Georgescu, candidat extremist la alegerile prezidențiale. Președintele Autorității Electorale Permanente spune că „soția mea locuiește la Târgu Jiu, iar eu la București”. „Nu are telefonul lângă ea, pentru că am aflat și eu despre această investigație pe care ați făcut-o și nu mi-a răspuns... (...) Soția mea poate să aibă simpatii, inclusiv politice”, mai spune acesta.